text: Byrådskandidater risikerer at blive svinet til
  02 november 2013 kl. 14.21
  Når man stiller op til et valg, må man indstille sig på, at man risikerer, der bliver kastet smuds på en.
  Flere kandidater til byråds- og regionsrådet har oplevet, at der bliver gravet i deres fortid med henblik på, at der skal kastes smuds på dem.
  Det kan være grundløst, eller det kan være som i Mette Hørlücks tilfælde, hvor modstandere har fundet en gammel spritdom frem.
  Hun blev dømt for spritkørsel i 2007, hvorefter hun trak sig fra byrådsarbejdet for Venstre i Aabenraa.
  I 2009 stillede hun op igen og blev valgt.
  Også til dette valg stiller hun op, hvilket har fået nogen til at grave den gamle spritsag op.
  Hans Petersen, næstformand i Venstre i Aabenraa, ser ikke noget problem i hendes dom. Hun har for længst overstået sin straf, siger han.
  